CELEX: 62021CN0392
Language: et
Date: 2021-06-24 00:00:00
Title: Kohtuasi C-392/21: Eelotsusetaotlus, mille on esitanud Curtea de Apel Cluj (Rumeenia) 24. juunil 2021 – TJ versus Inspectoratul General pentru Imigrări

27.9.2021   
            
            
               ET
            
            
               Euroopa Liidu Teataja
            
            
               C 391/8
            
         
      Eelotsusetaotlus, mille on esitanud Curtea de Apel Cluj (Rumeenia) 24. juunil 2021 – TJ versus Inspectoratul General pentru Imigrări
      (Kohtuasi C-392/21)
      (2021/C 391/13)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Cluj
      
         Põhikohtuasja pooled
      
      
         Kaebaja ja apellant: TJ
      
         Vastustaja: Inspectoratul General pentru Imigrări
      
         Eelotsuse küsimused
      
      
                  1.
               
               
                  Kas nõukogu 29. mai 1990. aasta direktiivi 90/270/EMÜ kuvariga töötamise tervishoiu ja ohutuse miinimumnõuete kohta (1) artiklis 9 sisalduvat väljendit „nägemisteravust korrigeerivad erivahendid“ tuleb tõlgendada nii, et see ei saa hõlmata nägemisprille?
               
            
                  2.
               
               
                  Kas direktiivi 90/270/EMÜ artiklis 9 sisalduva väljendi „nägemisteravust korrigeerivad erivahendid“ all tuleb mõista üksnes vahendit, mida kasutatakse ainult töökohas või tööülesannete täitmisel?
               
            
                  3.
               
               
                  Kas direktiivi 90/270/EMÜ artiklis 9 ette nähtud kohustus anda nägemisteravust korrigeeriv erivahend puudutab üksnes vahendi ostmist tööandja poolt või kas seda võib tõlgendada laialt, ehk nii, et see hõlmab ka võimalust, et tööandja kannab vajalikud kulud, mis töötajal vahendi ostmisel tekkisid?
               
            
                  4.
               
               
                  Kas nõukogu direktiivi 90/270/EMÜ artikliga 9 on kooskõlas see, et tööandja katab need kulud üldise palgatõusu vormis, mida tasutakse alaliselt nimetuse all „palgalisa koormavate töötingimuste eest“?
               
            
         (1)  EÜT 1990, L 156, lk 14; ELT eriväljaanne 05/01, lk 391.